4. การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการของบริษัท

บริษัท วิค แอนด์ ฮุคลันด์ จำกัด (มหาชน) ดำเนินธุรกิจในการผลิตและจำหน่ายท่อ และข้อต่อท่อ
ชนิดต่างๆ ที่ผลิตจากวัตถุดิบ Polyethylene (PE) อาทิเช่น ท่อวีโฮไปป์ (WehoPipe)
เป็นท่อรับแรงดัน มีขนาดเส้นผ่านศูนย์กลางภายนอก 16-1,600 มิลลิเมตร ท่อวีโฮดูโอ
(WehoDuo) ขนาด 100-400 มิลลิเมตร ใช้สำหรับงานระบายน้ำ, ร้อยสายไฟ, สายเคเบิ้ล
และสายโทรศัพท์ สามารถสวมต่อได้ง่ายด้วยระบบข้อต่อแหวนยาง บริษัทฯ
ยังสามารถผลิตท่อวีโฮไลท์ (Weholite) ซึ่งเป็นท่อที่คิดค้นและผลิตขึ้นโดยบริษัท
เคดับเบิ้ลยูเอชไปป์ จำกัด (KWH Pipe Ltd.) ซึ่งเป็นผู้ถือหุ้นรายใหญ่ของบริษัทฯ ซึ่งมีขนาดตั้งแต่
350-3,000 มิลลิเมตร นอกจากนี้ยังมี ท่อวีโฮอาควา (WehoAqua) เป็นท่อพีอีสีน้ำเงิน ขนาดเล็ก
20-100 มิลลิเมตร สำหรับใช้งานในอาคาร บ้านเรือนทั่วไป

ในกรณีที่มีการติดตั้งท่อ บริษัทฯ จะใช้บริษัทในกลุ่ม คือ บริษัท ดับเบิลยูเอชไป๊ป (ประเทศไทย)
จำกัด ซึ่งบริษัทฯ เป็นผู้ถือหุ้นร้อยละ 48.99 เป็นผู้ดำเนินการออกแบบวางระบบและติดตั้งท่อ

ท่อ WehoPipe เป็นผลิตภัณฑ์หลักของบริษัทฯ มีคุณสมบัติที่ดี
โดยทั่วไปสามารถแบ่งประเภทตามลักษณะการใช้งานและขนาดของท่อดังต่อไปนี้

-   ท่อขนาดเส้นผ่านศูนย์กลางภายนอก 16-110 มิลลิเมตร ใช้สำหรับท่อส่งน้ำ ท่อน้ำดื่ม
    ท่อระบายน้ำ สำหรับโครงการขนาดเล็ก

-   ท่อขนาดเส้นผ่านศูนย์กลางภายนอก 110-135 มิลลิเมตร ใช้สำหรับเป็นท่อหลักในการส่งน้ำ
    ระบายน้ำในหมู่บ้าน หรือนิคมอุตสาหกรรม รวมทั้งยังเป็นท่อร้อยสายไฟและสายโทรศัพท์

-   ท่อขนาดเส้นผ่านศูนย์กลางภายนอก 315-1,600 มิลลิเมตร ใช้สำหรับเป็นท่อหลักในการส่งน้ำ
    ระบายน้ำ

  ท่อ Weholite มีลักษณะเป็นท่อที่มีผนังเบา ชั้นตรงกลางกลวง โครงสร้างภายในท่อเป็นเกลียว
  จึงเหมาะสำหรับงานท่อระบายน้ำ ท่อน้ำเสีย มีขนาดเส้นผ่านศูนย์กลางภายนอก 350-3,000
  มิลลิเมตร

  ท่อ WehoDuo ขนาด 100-400 มิลลิเมตร เป็นท่อผนัง 2 ชั้น
  เหมาะสำหรับงานท่อระบายน้ำในหมู่บ้าน และสนามกอล์ฟ งานท่อร้อยสายไฟ สายเคเบิ้ล
  สายโทรศัพท์ ติดตั้งง่ายด้วยระบบข้อต่อแหวนยาง

  ท่อ WehoAqua ขนาด 20-50 มิลลิเมตร เป็นท่อพีอี สีน้ำเงิน เหมาะสำหรับใช้งานในอาคาร
  บ้านเรือนทั่วไป มีข้อต่อขนาดเล็ก ทนแรงดันได้สูง และมีอายุการใช้งานนานกว่า 50 ปี

  ถังเก็บน้ำ WehoTank ขนาดความจุ 10-100 ลูกบาศก์เมตร
  เป็นถังเก็บน้ำที่ประกอบขึ้นจากผลิตภัณต์ Weholite เหมาะสำหรับงานกักเก็บน้ำ
  งานบำบัดน้ำเสีย ถังเก็บสารเคมี และ ถังกรองแก๊ซ

การตลาดและภาวะการแข่งขัน

ในปี 2552 การแข่งขันในตลาดของท่อ เอชดีพีอี ก็ยังคงสูงต่อเนื่องจากปี 2551 ที่ผ่านมา
ปัจจัยหลักที่ทำให้มีการแข่งขันด้านราคาสูงเนื่องมาจากในระยะ 2 – 3
ปีมานี้มีการลงทุนเปิดโรงงานผลิตท่อ เอชดีพีอี ขนาดกลาง

และขนาดเล็กหลายแห่ง และภาวะเศรษฐกิจที่ซบเซาในไตรมาสสุดท้ายของปีที่แล้ว
ทำให้ผู้ผลิตแทบทุกรายต้องการที่จะได้ยอดขายเพื่อนำมาเลี้ยงโรงงงานให้อยู่รอดต่อไปได้

อย่างไรก็ดี ทางรัฐบาลได้แก้ปัญหาเศรษฐกิจซบเซาโดยการเร่งดำเนินโครงการต่างๆ
หลายโครงการ อาทิเช่น การประปาส่วนภูมิภาค, การประปานครหลวง, กรมชลประทาน เป็นต้น
ทำให้นโยบายของบริษัทฯ ในปีนี้จะมุ่งไปที่โครงการของรัฐบาลเป็นส่วนใหญ่
แต่จะมีโครงการของเอกชนเข้ามาเสริมในบางโครงการเพื่อให้ได้ผลกำไรที่สูงขึ้น
เนื่องจากตลาดเอกชนเป็นตลาดที่มีการแข่งขันด้านราคาน้อยกว่าตลาดรัฐบาล

การบุกรุกตลาดจากสินค้าท่อ HDPE คุณภาพต่ำ เป็นอีกหนึ่งปัจจัยที่เริ่มมีในตลาดประเทศไทย และ
จะทวีความรุนแรงมากขึ้น โดยสถานการณ์ เกิดขึ้นจากการแข่งขันกันเรื่องลดต้นทุนสินค้า
โดยใช้วัตถุดิบในการผลิตที่มีคุณภาพต่ำ และ
การใช้สารประกอบชนิดอื่นเข้ามาผสมทำให้ผลิตภัณฑ์คุณภาพต่ำเหล่านี้มีราคาที่ต่ำกว่าราคาตลาด
แต่จะก่อปัญหาเรื่องคุณภาพ และอายุการใช้งานของสินค้าที่ต่ำกว่ามาตรฐานในอนาคต
โดยทางบริษัทฯ ได้จัดกิจกรรมให้ความรู้ความเข้าใจเกี่ยวกับเรื่องวัตถุดิบที่เหมาะสมกับการผลิตท่อ
HDPE ให้กับทั้งทางภาครัฐ และเอกชน
เพื่อให้เกิดความเข้าใจและระมัดระวังในการเลือกใช้ผลิตภัณฑ์ที่ดีให้เหมาะสมกับงานโครงการต่างๆ

ทางบริษัทฯ เองยังได้มีการพัฒนาผลิตภัณฑ์ใหม่ Wehotank
ซึ่งเป็นถังสำหรับเก็บน้ำและยังสามารถใช้เป็นถังบำบัดน้ำเสีย และ ถังกรองแก๊สได้อีกด้วย
โดยบริษัทฯ ได้เลือกขายผ่านช่องทางตัวแทนจำหน่ายซึ่งมีศักยภาพสูง
ทำให้คาดว่าจะมียอดขายเพิ่มขึ้นมากกว่าปีที่แล้ว

ตลาดกลุ่มเป้าหมาย

1.  กลุ่มหน่วยงานข้าราชการ โดยลักษณะผลิตภัณฑ์ อาทิ ท่อส่งน้ำ ท่อร้อยสายไฟ
    ท่อระบายน้ำเป็นต้น กลุ่มลูกค้าดังนี้

  การประปาส่วนภูมิภาค การไฟฟ้าส่วนภูมิภาค

  กรมชลประทาน การไฟฟ้านครหลวง

  กรมพัฒนาที่ดิน องค์การโทรศัพท์แห่งประเทศไทย

  กรมทรัพยากรน้ำ(รพช) การสื่อสารแห่งประเทศไทย

  การประปานครหลวง องค์การบริหารส่วนท้องถิ่น

2.  กลุ่มลูกค้าเอกชน โดยลักษณะผลิตภัณฑ์ ได้แก่ ท่อน้ำประปา ท่อสารเคมี เป็นต้น
    กลุ่มลูกค้าได้แก่

-   โรงงาน นิคมอุตสาหกรรม

-   บ้านจัดสรร ที่พักอาศัย

-   สนามบิน สนามกีฬา

-   ร้านค้าตัวแทนจำหน่ายทั่วประเทศ

3.  กลุ่มลูกค้ากิจการเฉพาะ

-   โครงการชลประทานระบบท่อ

-   การทำ Horizontal Directional Drilling ซึ่งท่อ HDPE
    เหมาะสมมากกับการใช้วิธีการติดตั้งนี้

-   การทำ Pipe relining สำหรับการวางท่อทดแทนท่อเดิมที่ชำรุดเสียหายโดยไม่ต้องขุด

-   ท่อเจาะรู Perforated Pipe สำหรับงานระบายน้ำใต้ดิน

4.  ตลาดต่างประเทศ ประเทศเป้าหมายหลักได้แก่ ญี่ปุ่น เวียตนาม สาธารณรัฐประชาชนลาว
    อินเดีย อินโดนีเซีย และนิวซีแลนด์ โดยจะมุ่งไปยังบริษัทรับเหมาก่อสร้างใหญ่ในประเทศต่างๆ
    แหล่งเงินทุนจากต่างประเทศ ผู้ใช้ทั้งในหน่วยงานของรัฐบาลและเอกชน
    ที่เกี่ยวกับการจัดสรรน้ำประปา ระบบบำบัดน้ำเสีย รวมไปถึงอุตสาหกรรมอื่นๆ อาทิ เหมืองแร่
    เป็นต้น

5.  ตลาดค้าส่ง, ผู้แทนจำหน่ายทั่วประเทศ

-   ท่อน้ำภายในอาคารบ้านเรือน

-   ท่อระบายน้ำในโครงการหมู่บ้าน

-   ถังเก็บรวบรวมน้ำ และ ถังกรองแก๊ซ

สภาพการแข่งขันและคู่แข่ง

ลักษณะการแข่งขันของผลิตภัณฑ์จะสอดคล้องกับลักษณะของการนำไปใช้งาน

1.  ท่อน้ำที่ใช้ภายในอาคารบ้านเรือน ได้แก่ ท่อขนาดเส้นผ่านศูนย์กลางภายนอกประมาณ 16-50
    มิลลิเมตร ท่อที่ใช้งานเป็นท่อภายในอาคารและบ้านเรือน ดังนี้ ท่อเหล็กอาบสังกะสี, ท่อ
    GRP, ท่อ PVC, ท่อ PB และท่อ WehoAqua

2.  ท่อส่งน้ำและท่อระบายน้ำขนาดเล็ก คือ ท่อส่งน้ำ และท่อระบายน้ำภายในหมู่บ้าน
    และโครงการขนาดเล็ก เช่น โรงงานอุตสาหกรรม
    ใช้ท่อที่มีเส้นผ่านศูนย์กลางภายนอกประมาณ 16-110 มิลลิเมตร ผลิตภัณฑ์ที่นำมาใช้ ดังนี้ ท่อ
    PVC ท่อ PB และท่อ WehoAqua

3.  ท่อส่งน้ำและท่อระบายน้ำขนาดกลาง คือ ท่อส่งน้ำแจกจ่ายน้ำจากท่อหลักไปตามหมู่บ้าน
    (Distribution) ท่อระบายน้ำจากหมู่บ้าน ท่อส่งน้ำและระบายน้ำภายในนิคมอุตสาหกรรม
    ใช้ท่อที่มีเส้นผ่านศูนย์กลางภายนอก 110-315 มิลลิเมตร ผลิตภัณฑ์ที่นำมาใช้มีดังนี้ ท่อ PVC,
    ท่อ WehoDuo และท่อ WehoPipe

4.  ท่อหลักส่งน้ำขนาดใหญ่ คือ ท่อขนาดใหญ่ใช้สำหรับส่งน้ำจากแหล่งน้ำ
    มีขนาดเส้นผ่านศูนย์กลางภายนอกประมาณ 315-1,600 มิลลิเมตร ผลิตภัณฑ์ที่นำมาใช้ดังนี้
    ท่อเหล็กเหนียว (Mild Steel Pipe) ท่อ GRP และ ท่อ WehoPipe

5.  ท่อระบายน้ำ และท่อน้ำเสียขนาดใหญ่ คือ
    ท่อที่ใช้สำหรับระบายน้ำปกติและท่อระบายน้ำเสียจากโรงงานอุตสาหกรรม แหล่งชุมชน
    มีขนาดเส้นผ่านศูนย์กลางภายนอกท่อประมาณ 315-1,600 มิลลิเมตร ผลิตภัณฑ์ที่นำมาใช้ดังนี้
    ท่อเหล็กเหนียว (Mild Steel Pipe) ท่อคอนกรีตเสริมเหล็ก ท่อ Glass Reinforce
    Fiber Pipe (GRP) ท่อ WehoPipe และท่อ Weholite

6.  ท่อร้อยสายไฟและสายโทรศัพท์ คือ ท่อที่ใช้สำหรับร้อยสายไฟและสายโทรศัพท์
    ใช้ท่อที่มีขนาดเส้นผ่านศูนย์กลางภายนอกประมาณ 32-160 มิลลิเมตร ผลิตภัณฑ์ที่นำมาใช้ดังนี้
    ท่อ PVC, ท่อ FRP, ท่อ WehoDuo และท่อ WehoTel

7.  ถังเก็บน้ำขนาดใหญ่ตั้งแต่ 10 – 1,000 cu.m สำหรับงานโรงงานอุตสาหกรรม
    และที่อยู่อาศัย ผลิตภัณฑ์ที่นำมาใช้คือ ถังเก็บน้ำไฟเบอร์กลาส ถังเหล็ก และ ถังเก็บน้ำ HDPE
    WehoTank

ลักษณะผลิตภัณฑ์และบริการของบริษัทย่อย

บริษัท ดับเบิลยู เอช ไป๊ป (ประเทศไทย) จำกัด

มีการให้บริการ ดังนี้

1) การให้บริการติดตั้งและเชื่อมต่อท่อ PE และข้อต่อ PE ที่ผลิตโดยบริษัท วิค แอนด์ ฮุคลันด์
จำกัด (มหาชน)

2) การรับเหมาวางท่อ PE แบบครบวงจร (turn-key) สำหรับโครงการของภาคเอกชน คือ
การให้บริการตั้งแต่การติดตั้งท่อ การเชื่อมต่อท่อและข้อต่อ การติดตั้งอุปกรณ์ การขุดและฝังท่อ
และการก่อสร้างประกอบ รวมถึงออกแบบระบบ (ถ้ามี)

3) การให้บริการติดตั้งอุปกรณ์ชนิดอื่น ในกรณีที่อุปกรณ์ดังกล่าวเป็นส่วนประกอบของงานการติดตั้ง
ท่อ PE เช่นการติดตั้งอุปกรณ์ไล่อากาศ (Air Release Valve) หรือ ประตูน้ำ (Gate Valve)

4) การจำหน่ายท่อ PE และข้อต่อสำหรับใช้ในงานติดตั้งท่อของลูกค้า โดยท่อ PE
และข้อต่อที่นำมาจำหน่ายบริษัทฯซื้อจากบริษัท วิค แอนด์ ฮุคลันด์ จำกัด (มหาชน)
สำหรับลูกค้าที่ประสงค์ให้บริษัทฯจัดหาท่อเพื่อการติดตั้งท่อให้ โครงการให้ด้วย

5) ให้คำปรึกษาด้านงานติดตั้งและก่อสร้างระบบท่อ PE

บริษัท ดับเบิ้ลยู เอช โฮลดิ้ง จำกัด

ลักษณะการบริการ ดังนี้คือ

เป็นธุรกิจโฮลดิ้งที่จะลงทุนโดยการเข้าเป็นผู้ถือหุ้นในกิจการอื่น โดยได้ลงทุนในบริษัท ดับเบิลยู เอช
ไป๊ป (ประเทศไทย) จำกัด ร้อยละ 51 และปัจจุบันไม่มีการลงทุนในบริษัทอื่นใดนอกเหนือจากนี้

การได้รับการส่งเสริมการลงทุน

บริษัทฯได้รับสิทธิพิเศษทางด้านภาษีอากรตามพระราชบัญญัติส่งเสริมการลงทุน พ.ศ. 2520
โดยการอนุมัติของคณะกรรมการส่งเสริมการลงทุนภายใต้เงื่อนไขต่างๆที่กำหนดไว้
บริษัทฯได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

  ------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------
  รายละเอียด                                                                                                                      บัตรส่งเสริมเลขที่                                                                                                                                          
  ------------------------------------------------------------------------------------------------------------------------------ ---------------------------------------- ----------------------------------- ------------------------------------------------------------------------- ----------------------------------------
                                                                                                                                 7005(2)/ยย./2546                         1182(2)/2547                        1471(2)/2547                                                              1910(2)/2547

  เพื่อส่งเสริมการลงทุนในกิจการ                                                                                                        ผลิตผลิตภัณฑ์พลาสติกหรือเคลือบด้วยพลาสติก         ผลิตผลิตภัณฑ์พลาสติกหรือเคลือบด้วยพลาสติก    ผลิตผลิตภัณฑ์พลาสติกหรือเคลือบด้วยพลาสติก ประเภท Double Wall Pipe                  ผลิตผลิตภัณฑ์พลาสติกหรือเคลือบด้วยพลาสติก ประเภท
                                                                                                                                 ประเภทท่อและข้อต่อจาก PE, PP และ PB         ประเภท Double Wall Pipe                                                                                       PE Pipe และ Fittings

  สิทธิประโยชน์สำคัญที่ได้รับ                                                                                                                                                                                                                                                                   

  2.1 ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมไม่เกินร้อยละ 100                                        8 ปี นับแต่วันที่เริ่มมีรายได้จากการประกอบกิจการ    8 ปี                                 8 ปี                                                                       8 ปี นับแต่วันที่เริ่มมีรายได้จากการประกอบกิจการ
  ของเงินลงทุนไม่รวมค่าที่ดินและทุนหมุนเวียนและได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษี   (สำหรับภาษีเงินได้นิติบุคคลส่วนที่ได้รับยกเว้นไม่เกิน   นับแต่วันที่เริ่มมีรายได้จากการประกอบกิจการ   นับแต่วันที่เริ่มมีรายได้จากการประกอบกิจการ(สำหรับภาษีเงินได้นิติบุคคลส่วนที่ได้รับยกเว้นไม่เกิน   (สำหรับภาษีเงินได้นิติบุคคลส่วนที่ได้รับยกเว้นไม่เกิน
                                                                                                                                 191,092,277 บาท)                                                             76,748,800 บาท)                                                           36,923,700 บาท)

  2.2 ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติเป็นระยะเวลาห้าปี                                 ได้รับ                                     ได้รับ                                ได้รับ                                                                      ได้รับ
  นับจากวันที่พ้นกำหนดระยะเวลาการได้รับยกเว้นภาษีเงินได้นิติบุคคลดังกล่าวข้างต้น                                                                                                                                                                                                                          

  2.3 ได้รับอนุญาตให้หักค่าขนส่ง ค่าไฟฟ้า และค่าประปาสองเท่าของค่าใช้จ่ายดังกล่าวเป็นระยะเวลาสิบปี นับแต่เริ่มมีรายได้จากการประกอบกิจการ                   ได้รับ                                     ได้รับ                                ได้รับ                                                                      ได้รับ

  2.4 ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุนนอกเหนือไปจากการหักค่าเสื่อมราคาตามปกติ                ได้รับ                                     ได้รับ                                ได้รับ                                                                      ได้รับ

  วันที่เริ่มใช้สิทธิตามบัตรส่งเสริม                                                                                                        12 พ.ย. 2547                             13 ธ.ค. 2547                        14 พ.ค. 2548                                                              ยังไม่เริ่มใช้สิทธิ
  ------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

การจัดหาผลิตภัณฑ์หรือบริการ 

บริษัทฯมีโรงงานจำนวน 1 แห่ง ตั้งอยู่เลขที่ 7/214 หมู่ 6 นิคมอุตสาหกรรมอมตะ ซิตี้ (ระยอง)
ตำบลมาบยางพร อำเภอปลวกแดง จังหวัดระยอง 21140 โดยมีกำลังการผลิตรวม 30,000
ตันต่อปี มีนโยบายการผลิตที่สำคัญคือ ใช้การคาดการณ์ยอดขายในปีถัดไปของฝ่ายการตลาด
การคาดการณ์ยอดขายจะจัดทำเป็นระยะเวลา 3 ปี
เพื่อดูแนวโน้มการเจริญเติบโตของตลาดและนำมาเป็นข้อมูลการวางแผนการลงทุนต่อไป

การจัดหาวัตถุดิบที่ใช้ในการผลิต 

วัตถุดิบที่ใช้ในการผลิตส่วนใหญ่คือ เม็ดพลาสติกชนิด High Density Polyethylene (HDPE)
มีแหล่งผลิตทั้งภายในประเทศและต่างประเทศ เม็ดพลาสติก HDPE
เป็นผลิตผลจากน้ำมันดิบในอุตสาหกรรมปิโตรเคมีซึ่งส่วนใหญ่นำเข้าจากต่างประเทศ
ซึ่งแหล่งผลิตภายในประเทศอยู่ที่จังหวัดระยอง มีโรงงานผลิตทั้งหมด 3 แห่งคือ บริษัท ไออาร์พีซี
จำกัด (มหาชน) (IRPC) , บริษัทเอสซีจี พลาสติก จำกัด (SCG) , บริษัท พีทีที โพลิเมอร์
มาร์เก็ตติ้ง จำกัด (มหาชน) โดยในปี 2552บริษัทฯ
มีอัตราส่วนการใช้วัตถุดิบภายในประเทศประมาณร้อยละ 90

สำหรับแหล่งผลิตในต่างประเทศมีอยู่หลายแห่งด้วยกัน อาทิเช่น เยอรมัน , เบลเยี่ยม, โปรตุเกส,
ฟินแลนด์, กลุ่มประเทศในตะวันออกกลาง และเกาหลี เป็นต้น
โดยมีสัดส่วนการนำเข้าประมาณร้อยละ 10

ผลกระทบที่ทำให้เกิดการเปลี่ยนแปลงเรื่องราคาหรือปัญหาการขาดแคลนวัตถุดิบ ได้แก่
ราคาน้ำมันในตลาดโลกปรับตัวสูงขึ้นซึ่งมีผลมาจากปริมาณการใช้ที่เพิ่มขึ้น
และราคาที่ถูกกำหนดโดยกลุ่มผู้ค้า เช่น โอเปค
และการหยุดการผลิตของแหล่งการผลิตเพื่อซ่อมบำรุงเครื่องจักร

ผลกระทบต่อสิ่งแวดล้อมเนื่องมาจากกระบวนการผลิต 

เนื่องจากวัตถุดิบที่บริษัทฯ ใช้ในการผลิตท่อเป็นเม็ดพลาสติกประเภทความหนาแน่นสูง
ผลิตภัณฑ์ของบริษัทฯ จึงเป็นผลิตภัณฑ์ที่ไม่ส่งผลกระทบต่อสิ่งแวดล้อม ผลิตภัณฑ์ท่อของบริษัทฯ
สามารถใช้เป็นท่อประปาเพื่อใช้ในการส่งน้ำดื่มได้
วัสดุเหลือใช้จากกระบวนการผลิตจะมีเพียงเศษพลาสติกทิ้ง ( Scrap )
ซึ่งก็จะสามารถเก็บรวบรวม เพื่อนำไปผ่านระบบการรีไซเคิล ( Recycle )
เพื่อหลอมเป็นเม็ดพลาสติกกลับมาใช้ใหม่ได้

โรงงานของบริษัทฯ ตั้งอยู่ในเขตนิคมอุตสาหกรรมอมตะซิตี้ จังหวัดระยอง
ซึ่งอยู่ในการควบคุมดูแลของการนิคมอุตสาหกรรมแห่งประเทศไทย โดยที่ผ่านมา บริษัทฯ
ได้มีการดำเนินการภายใต้ข้อกำหนดด้านสิ่งแวดล้อมทุกประการ

งานที่ยังไม่ได้ส่งมอบของบริษัทฯและบริษัทย่อย ณ วันที่ 31 ธันวาคม 2552 

งานที่ยังไม่ได้ส่งมอบของบริษัทฯ ณ วันที่ 31 ธันวาคม 2551 และ 2552 มีมูลค่าเท่ากับ 294.80
และ 140.1 ล้านบาทตามลำดับ สำหรับงานที่ยังไม่ได้ส่งมอบ ณ สิ้นปี 2552
จะส่งมอบแล้วเสร็จเป็นส่วนใหญ่ประมาณร้อยละ 95 ในปี 2553

งานที่ยังไม่ได้ส่งมอบของบริษัทย่อย ณ วันที่ 31 ธันวาคม 2551 และ 2552 มีมูลค่าเท่ากับ 11.10
และ 15.99 ล้านบาทตามลำดับ
โดยบริษัทย่อยทำการส่งมอบแล้วเสร็จในปีถัดจากปีที่คงค้างส่งมอบได้

โดยงานที่ยังไม่ได้ส่งมอบ ณ วันที่ 31 ธันวาคม 2552 ของบริษัทฯ
ในแต่ละรายไม่มีรายใดมีมูลค่ามากกว่าร้อยละ 10 ของรายได้รวม